Hozier
Endriu Džonas Hozier–Bernas (Andrew John Hozier-Byrne, g. 1990 m. kovo 17 d.), geriau žinomas kaip tiesiog Hozier – airių muzikantas, dainininkas ir dainų autorius. Savo karjerą pradėjo kaip vokalinio ansamblio „Anúna“ narys. 2013 m. rugsėjį išleido debiutinį singlą „Take Me to Church“, susilaukusį didžiulio populiarumo visame pasaulyje bei pasiekusį antrąją vietą JAV „Billboard Hot 100“ reitinge. Debiutinį albumą „Hozier“ išleido 2014 m. rugsėjį. 2023 m. duomenimis, atlikėjas yra išleidęs tris albumus, iš kurių naujausiasis, „Unreal Unearth“, išleistas 2023 m. rugpjūtį.